Pentti Melanen

Pentti Sakari Melanen (6. syyskuuta 1917 Lahti – 16. helmikuuta 2003 Helsinki) oli suomalainen taidemaalari ja taidegraafikko. 

Melanen opiskeli Taideteollisen keskuskoulun grafiikan osastolla 1939–1946. Debyyttinäyttelynsä hän piti 1946 Helsingissä. Melanen maalasi seinämaalauksen Lahden kaupungintaloon 1958, mutta myös ikonostaaseja ja ikoniryhmiä ortodoksisiin rukoushuoneisiin ja kirkkoihin. Melanen aloitti kubistina, mutta siirtyi sittemmin abstraktismiin, jolloin hänen väripalettinsa muuttui tummemmaksi. Hän kehitti toisaalta myös oman laseeraustekniikan. Melanen toimi myös Etelä-Suomen Sanomien taidearvostelijana 1947–1955. Pro Finlandia -mitali myönnettiin Melaselle 1967, Valtion taiteilijaeläkkeen hän sai 1977.

Lähteet

Viitteet

Suomalaiset taidemaalarit
 Suomalaiset taidegraafikot
 Suomalaiset taidekriitikot
Pro Finlandia -palkitut
 Kubismi
Vuonna 1917 syntyneet
Vuonna 2003 kuolleet